sitt mál . Skilmálar Kaupþings á myntkörfulánum eru ólögmætir . Þetta kemur fram í ákvörðun Neytendastofu sem hefur haft málið til umfjöllunar . Lántakendur eiga rétt á leiðréttingu segir Brynhildur Pétursdóttir , fulltrúi Neytendasamtakanna . Neytendasamtökin sendu Neytendastofu mál eins lántaka sem leitað hafði til samtakanna , en Neytendastofa fer með eftirlit með neytendalögum . Málið snýst um vexti á myntkörfulánum og í ákvörðun Neytendastofu segir að vextir á myntkörfulánum Kaupþings kallist kjörvextir . Þeir eru samansettir úr millibankavöxtum og sérstöku álagi sem Kaupþing ákveður einhliða og kallast kjörvaxtaálag . Þetta kjörvaxtaálag virðist hafa verið hækkað að hentugleika bankans . Á undanförnum tveimur árum hefur það hækkað úr 1% í 2.84% . Neytendastofa hefur nú komist að þeirri niðurstöðu að bankinn hafi brotið gegn lögum um neytendalög með þessu svokallaða kjörvaxtaálagi . Brynhildur Pétursdóttir fulltrúi hjá neytendastofu segir að þegar að banki er með breytilega vexti beri bankanum að útskýra með hvaða hætti vextirnir eru breytilegir og við hvaða aðstæður , það hafi bankinn ekki gert . Hún segir lántakendur eiga rétt á leiðréttingu . Rétt er að benda á að Kaupþing getur áfrýjað ákvörðun Neytendastofu til áfrýjunarnefndar neytendamála This email address is being protected from spambots . You need JavaScript enabled to view it .